KLUBI 700
Dylan Jarvis kärsi riippuvuudesta, -
joka oli niin vakava, että hän olisi tehnyt mitä vain parantuakseen.
Kurinpitoyritykset vain lietsoivat hänessä kapinaa vuosien ajan.
Sitten Dylan häkeltyi täysin, -
kun ventovieras kertoi, että hän tulisi kokemaan valtavia asioita.
Pelko ja ahdistus ohjasivat minua. Söin pelkkiä muroja ja vedin kamaa.
Jokainen päivä oli taistelua.
Elämän koko sisältö voi mahtua lasipiipun tai lusikan päähän.
Dylan Jarvis on nouseva artisti, joka laulaa huumeiden vaaroista.
Aihe on hänelle liiankin tuttu.
Dylan oppi Jumalasta ja musisoi pastori-isänsä seurakunnassa.
Hänen äitinsä kärsi alkoholismista.
Rakastin äitiäni älyttömän paljon. Eniten pelkäsin, että hän kuolee.
Se aiheutti paljon ahdistusta, pelkoa ja kauhun tunteita.
Ystävät tutustuttivat 12-vuotiaan Dylanin erilaisiin huumausaineisiin.
Hän kokeili kaikkea ahdistukseensa.
Isä yritti palauttaa häntä ruotuun, mutta se vain lietsoi kapinaa.
Vieroitusoireet olivat hirveitä. Niiden takia olisi tehnyt mitä vain.
Olisin vaikka syönyt lantaa, jos se olisi helpottanut oloani.
Kamppailu jatkui yli 20-vuotiaaksi.
Koko sen ajan Dylan jatkoi ainoaa rakasta harrastustaan, säveltämistä.
Kerran huumekaupan yhteydessä kitara varastettiin. Dylan järkyttyi, -
mutta hänen isänsä rukoili ja sanoi, että Jumala palauttaisi kitaran:
"Jeesuksen nimessä kitara palautuu."
Ajattelin, että hieno homma. Sitten yksi tyyppi otti yhteyttä.
Hän oli ulkoiluttanut koiraansa pellolla ja löytänyt kitarakotelon.
Hänellä oli minun kitarani.
Plektrakotelossa oli panttikuittini, josta hän oli nähnyt nimeni.
Jumala varjeli kitaraa puoli vuotta.
Vakuutuin siitä, että Jumala on olemassa ja Hän rakastaa minua.
Dylan alkoi huomata merkkejä Jumalan läsnäolosta elämässään, -
heroiiniriippuvuuden pohjallakin.
Yksi poika halusi esitellä minut jollekulle ja vei yhteen taloon.
Siellä oli nainen. Hän tuli luokseni ja laittoi kätensä rinnalleni.
Hän rukoili hiljaa, ja oli kuin salama olisi iskenyt kehoni läpi.
Putosin polvilleni. Nainen tarttui kasvoihini.
Hän sanoi: "Nauti elämästäsi, Dylan. Saat kokea suuria asioita."
Heräsin. Olin kuin uusi ihminen.
Dylan näki siinä Jumalan tarjoaman tilaisuuden ja lopetti huumeet.
Kun Dylan kerran vei grilliään myytäväksi, häntä uhattiin aseella.
Asemies tuli hänen autoonsa.
Ajoin autoa järkyttyneenä, ja mies halusi pysähtyä hautausmaalle.
Ajattelin, että hän tappaa minut.
Dylan painoi jalalla seisontajarrua ja esitti, että auto hyytyi.
Sitten hän otti auton lavalta mailan ja alkoi hakata miestä.
Dylan uskoi tappaneensa miehen ja antautui poliiseille.
Häntä uhkasi 30 vuoden tuomio.
Putkassa Dylan pyysi Raamattua ja rukoili Jumalalta vapautusta.
Samaan aikaan hänen isoäitinsä oli kuolemassa keuhkosyöpään.
Isoäiti oli minulle kaikki kaikessa. Huusin polvillani Jumalan puoleen.
Sitten sisäpuhelimessa huudettiin nimeäni.
Minut päästettiin kotiin.
Se oli paras mahdollinen lahja.
Miten Jumala saattoi olla niin rakastava ja täydellinen -
ja välittää minusta niin paljon?
Isoäiti oli maksanut takuut, mutta hänen kuolemansa mursi Dylanin.
Ahdistus palasi, ja Dylan lankesi huumeisiin ja otti yliannostuksen.
Tunsin kuolevani. Tunsin, miten henkeni putosi kehoni läpi.
Kuulin miljoonien äänten nauravan minulle ja koin valtavaa pelkoa.
Isä oli puhunut Jeesuksen nimestä, joten yritin kovasti sanoa sen.
Silloin henkeni yhtyi siihen voimalla ja huusi: "Jeesus!"
Olin, että huh!
Heitin huumeet pöntöstä alas ja sanoin: "Jumala, tässä on kaikki!
Rukoilen Hengessä, puhun kielillä. Huudan Sinua. Saat minut kokonaan.
Elämäni kuuluu Sinulle."
Dylan vietti vuoden kristillisessä vieroituksessa, opiskeli Raamattua -
ja vahvisti uskoaan ahdistusta vastaan. Hän lopetti huumeet siihen.
Paljon huolta aiheuttanut äitikin on pääsemässä alkoholismistaan.
Dylan vapautui myös syytteistä, koska uhri selvisi vammoistaan.
Dylan haluaa nyt kertoa musiikillaan oman todistuksensa Jumalan armosta -
ja tuoda lauluillaan toivoa niille, jotka tuntevat toivottomuutta.
Sydämeni on kiinnittynyt Jeesukseen.
Hän ohjaa minua ja on kanssani. En pelkää. Pelko otettiin pois.
Pelon, ahdistuksen ja masennuksen hengillä ei ole oikeutta elämääni.
Jeesuksen veri peittää minut. En minä tätä olisi ansainnut.
Mutta minun tehtäväni on kertoa, mitä Kristus on tehnyt.
Dylan osui naulan kantaan.
Se on hullu juttu, -
mutta on niin tärkeää muistaa, kuka olen ilman Jeesusta.
Jos kamppailee Dylanin tavoin, tietää, kuka on ilman Jeesusta.
Joskus mekin tulemme Herran luo ja olemme hetken onnemme huipulla.
Sitten taas lankeamme entiseen tai käännämme Hänelle selkämme.
Lähdemme niin helposti harhailemaan. Sellainen on sydämemme.
Sydämessämme on myös tarve tietää, -
että meitä rakastetaan ja saamme anteeksi, kun emme sitä ansaitse.
Sitä ajattelee, että vanhempi automaattisesti rakastaa lastaan, -
mutta Jumala rakastaa meitä kaikista pahimmillamme.
Pyhää Henkeä on kutsuttu myös Taivaan ajokoiraksi, -
ja se tuli mieleeni, kun kuuntelin miten Jumala tavoitteli Dylania, -
ei Dylanin omien ansioiden tähden, vaan koska Jumalamme on sellainen.
Kun nainen rukoili hänen puolestaan ja hän koki sähkövirran kehossaan, -
Dylan tunsi kaiken olevan uutta.
Kaikki olikin uutta. Niin sanotaan Jumalan Sanassa:
Jos joku on Kristuksessa, hän on aivan uusi luomus.
Se, mikä on vanhaa, katoaa, ja uusi on tullut tilalle.
Dylan sortui uudelleen huumeisiin, -
mutta kokemamme asiat ovat tilaisuuksia oppia, -
jos Jumala saa puhua meille ja kertoa enemmän itsestään.
Hän kutsuu meitä lähemmäs sydäntään.
Kaiken sen jälkeen Dylan voi tunnistaa hengelliset hyökkäykset -
ja vastustaa niitä auktoriteetillaan Jumalan lapsena. Niin sinäkin voit.
Et ole vain jokin pelinappula.
Sinä voit valita. Olemme erityisiä Jumalan luomuksia sillä tavalla.
Meidän ei ole pakko palvella Jumalaa, antautua Hänelle -
tai luopua tuhoisista asioista. Meillä on mahdollisuus tehdä niin.
Meillä on mahdollisuus pyytää apua Jumalalta, joka näkee meidät, -
joka ei keskity vikoihimme, vaan näkee tarpeemme ja rakastaa meitä.
Ei suoritustemme tähden, vaan koska Hän on luonut meidät.
Sana sanoo myös, että jokainen on tieten luotu tarkoitusta varten.
Älä jää vaille Jumalan tarkoituksia omien huonojen valintojesi tähden.
Pysähdy ja käänny Jumalan puoleen. Vajoa polvillesi niin kuin Dylan, -
kun Pyhä Henki kosketti häntä, ja sano: Jumala, minä olen syntinen.
Tarvitsen Pelastajaa, ja Sinä kuolit puolestani, Jeesus.
Peitä minut verelläsi päästä varpaisiin, -
niin että voin elää, hengittää ja vaeltaa Sinussa ja tulla lähellesi.
Jumalan lapsena sinua odottaa ikuisuus.
Kutsu Pyhä Henki sotkuusi ja anna Hänen puhua sinulle.
Se on Jumalan suunnitelma ja tarkoitus sinulle. Älä jää vaille.
Jos juuri nyt tarvitset rukousapua, voit soittaa rukouspalveluumme.
Puheluusi vastaa joku, -
joka on itsekin tarvinnut Jeesusta elämäänsä. Hän rukoilee kanssasi.
Ohjelmassa vielä: Huvenneet voimat.
Nainen hoiti äitiään, mutta tarvitsi lopulta muiden hoivaa 24/7.
Ääni nosti hänet takaisin jalkeille.
Liian usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi.
Jumalan anteeksianto muuttaa elämän ja antaa uuden alun. Soita meille!
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä vain Raamatun kertomus on todella uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Loukussa ja kauhuissaan, teinitytöt joutuivat puukkomiesten käsiin.
Toinen tytöistä ajatteli pääsevänsä vapaaksi vain hyppäämällä sillalta.
Mutta silloin hän muisti jotakin Superkirja-ohjelmasta.
14-vuotias Juju oli matkalla kotiin, kun häntä vastaan hyökättiin.
Pelästyin. He tarrasivat paitoihimme ja käskivät mennä polvillemme.
Yritin paeta, mutta toinen miehistä uhkasi tappaa, ellen istuisi alas.
Kun miehet miettivät, mitä tehdä, Juju sai epätoivoisen ajatuksen.
Luulin meidän päätyvän seksiorjiksi.
Hyppäisin sillalta kuoleman uhalla.
Silloin hän muisti katsomansa Superkirjan jakson Danielista.
Ohjelmassa Jumala suojeli Danielia leijonien luolassa.
Rukoilin lakkaamatta: "Jumala, suojele minua. En halua kuolla."
Juju oli buddhalainen.
Ystävä oli kerran kutsunut hänet Orphan's Promise -järjestön kerhoon.
Siellä hän näki Superkirjan jaksoja.
Sillalla hän mietti, pelastaisiko Jumala heidätkin, kuten Danielin.
Sitten toinen mies puhui hänelle.
Hän katsoi minua ja käski toista miestä vapauttamaan meidät.
Olimme liian nuoria ja viattomia.
Juju kertoi opettajalleen asiasta ja rukoili kristityksi tulemista.
Melkein kuolin, mutta Jeesus pelasti minut vaarallisesta tilanteesta.
Hän on aina lastensa kanssa. Haluan, että Hän on aina lähelläni.
Jujun äitikin rukoilee Jeesusta, -
ja hänen sisaruksensa katsovat myös Superkirjaa pyhäkoulussa.
Superkirja opettaa meille Jumalasta. Kiitos teille Superkirjasta!
Kiitos sinulle, klubilaisemme. Olet osa kaikkea toimintaamme:
Operaatio siunausta, kansainvälistä tuotantoa, Superkirjaa ja orpotyötä.
Olet mukana siinä kaikessa, kun liityt Klubi 700:n jäseneksi.
Seuraavaksi: Naisella ei ollut voimia edes nousta sängystä.
Hän kärsi kroonisesta väsymysoireyhtymästä.
Mikä sai hänet hyppimään ilosta? Rukoilemme myös puolestamme.
Jokaisessa lapsessa asuu sankari.
Johtaja.
Ystävä muille.
Joku, joka auttaa muita ja toimii oikein -
ja unelmoi siitä, mitä voisi olla. Mutta he tarvitsevat silti apuamme.
Mitä minä nyt teen? - Mitä minä sanon?
Mitä minun pitäisi tuntea? - Superkirja antaa vastauksia.
Sen esimerkit ovat lapsille tuttuja ja helppoja ymmärtää.
Se opettaa Jumalan Sanaa lapsille. Liity Superkirja-kerhoon.
Saat uusimmat jaksot heti kun ne ilmestyvät.
Hanki Superkirja ja katso, kuinka ihmeitä tapahtuu!
Cathy Duncan ei jaksanut kävellä.
Hän jaksoi tuskin seistä, ja olo heikkeni päivä päivältä.
Sitten hetkessä Cathy parani.
Voimani alkoivat hiipua. Yleensä olin niin energinen.
Tunsin itseni hieman uupuneeksi. Huomasin myös yskiväni paljon.
Esirukoilijamme Cathy oli ollut äitinsä omaishoitajana viisi vuotta.
Kun äiti menehtyi, Cathy huomasi oman vointinsa heikkenevän.
Suunnilleen heinäkuun 14. päivänä minun piti mennä maata.
Kun nousin jaloilleni, minun piti nojata seiniin, jotten kaatuisi.
Aviomies Danielkin huomasi eron.
Cathyn energiataso laski, ja hän oli hyvin heikko.
Uskoin vain sitkeästi, että Jumala parantaisi hänet.
Lääkäri määräsi Cathylle lääkkeitä, mutta niistä ei ollut apua.
Vointi vain heikkeni jatkuvasti.
Rukoilin, että pääsisin äitini hautajaisiin 23. heinäkuuta.
Uskoin, että Herra oli voimani. Tarvitsin Hänen apuaan.
Cathy oli vuoteenomana ja tarvitsi apua ympäri vuorokauden.
Daniel yritti auttaa kaikin tavoin.
Myös tytär Katie oli tukena.
Huolehdin, että äiti sai vitamiineja ja toin hänelle keittoa.
Oli sydäntä särkevää nähdä, ettei äiti päässyt yksin ylös sängystä.
Kaikesta huolimatta Cathy uskoi, että Jumala parantaisi hänet.
Cathy oli yksin 19. heinäkuuta, kun hän kuuli kiireellisen äänen.
Minusta se oli korvinkuultava ääni: "Nouse ja ala katsoa Klubi 700:aa."
Cathy kuuli juontajien rukoilevan.
Wendy alkoi puhua jostakusta.
Kärsit kroonisesta väsymyksestä. Et edes pääse ylös sängystä.
Hän sanoi: "Olet yleensä pirteä ja mietit, miksi sinusta tuntuu tältä."
Voi hyvä Luoja! Hän jatkoi: - Olet ihmetellyt, mikä on vialla.
Herra koskettaa sinua juuri nyt. Kyseessä on ihan kuin henkivalta.
Sidomme hengen ja käskemme sen lähteä Jeesuksen nimessä. Ole terve.
Hyppäsin ylös tuolistani ja sanoin:
"Tuo on minulle, Herra! Paransit minut. Otan parantumisen vastaan."
Katie kuuli äitinsä parantumisesta.
He ryhtyivät heti pakkaamaan, jotta Cathy pääsisi äitinsä hautajaisiin.
Parantuminen näkyi ilmiselvästi hänen tarmokkuutensa kautta.
Hän oli taas oma tarmokas itsensä.
Olin niin kiitollinen siitä, että Herra näki suuren hätämme.
Daniel palasi töistä kotiin. - Huomasin heti Cathyn muutoksen.
Hän oli energinen ja parantunut.
Kolme päivää myöhemmin he lensivät kunnioittamaan Cathyn äidin muistoa.
Olin koneessa ja niin kiitollinen, että pääsin kunnioittamaan äitiäni.
Cathy on taas energinen ja leikkii mielellään lastenlastensa kanssa.
Hän rohkaisee pitämään kiinni Jumalan lupauksista parantaa.
Koen oloni vahvaksi ja hyväksi, joskus jopa paremmaksi kuin ennen.
Herra valvoo sanaansa toteuttaakseen sen. Hän ilmestyy elämääsi varmasti.
Herra haluaa parantaa ja vapauttaa sinut ja antaa sinulle anteeksi.
Hän haluaa sinun ymmärtävän, että Hän on Vapahtajasi.
Sen parempaa uutista ei kukaan ole ikinä kuullut.
Cathy kärsi kroonisesta vaivasta.
Hän oli täysin vailla voimia.
Sitten hän kuuli äänen, joka oli melkein korvinkuultava, -
ja laittoi television päälle.
Wendy kuvaili Cathyn vaivaa, ja tämä otti sanan vastaan.
Jumala rakastaa sinua niin paljon, että haluaa antaa tilanteita, -
jotka voivat näyttää sattumilta, mutta ovat oikeasti suunniteltuja, -
jotta saisit rohkaisevan sanan.
Tiedon sanat ovat aivan erityinen Pyhän Hengen antama lahja.
Siinä ihmiselle annetaan tietoa, joka voi liittyä eri vaivoihin.
Tietoa ei voi päätellä luonnollisin aistein, vaan se saadaan hengessä.
Tiedon sanat herättävät uskoa, mikä onkin niiden tarkoitus.
Ne rakentavat seurakuntaa, kun Jumala kuvaa jotakin tiettyä asiaa.
Mutta älä odota vain tiedon sanaa, -
koska silloin ohitat Sanan, joka on annettu Raamatussa useasti:
Hän olen Herra, sinun parantajasi.
Hän antaa kaikki syntisi anteeksi ja parantaa kaikki sinun sairautesi.
Hän lunastaa henkesi tuonelasta ja kruunaa sinut armolla.
Nämä lupaukset ovat varmoja kaikille, jotka ovat Kristuksessa.
Tiedon sanat ovat minusta mahtavia, mutta meillä on varmempikin Sana.
Varmempi profetian Sana on se, mikä on kirjoitettu Raamattuun.
Jumala innoitti ihmisiä kirjaamaan totuutensa muistiin, -
jotta kaikki polvet voisivat lukea sen ja tulla innoitetuiksi, -
jotta kaikki polvet voisivat uskoa, että Hän on Herra, joka parantaa.
Katsotaan sillä asenteella Häneen, uskomme alkajaan ja täyttäjään.
Älä yritä puristaa itsestäsi uskoa.
Älä usko omaan rukoukseesi, öljyyn tai kätten päälle panemiseen.
Ne kaikki ovat hienoja asioita, joita on hyvä harrastaa, -
mutta tärkeintä on uskoa Jumalaan. Sitä kautta tulevat myös ihmeet.
Mark. 11:22:ssa Jeesus sanoo sen selvästi: "Pitäkää usko Jumalaan."
"Jos uskotte sydämessänne..."
Jos uskot etkä epäile, voit käskeä vuorta siirtymään mereen.
Olipa oma vuoresi mikä tahansa, katso Jeesukseen ja sano:
"Tarvitsen uskoa siirtääkseni vuoren. Antaisitko sitä minulle?"
Jeesus vastaa rukoukseesi ja antaa sinulle tarvitsemasi.
Hänestä on ihanaa tehdä niin. Rukoilemme nyt. Uskomme Jumalaa.
Jeesus sanoo, että jos kaksi meistä sopii keskenään mistä tahansa, -
Hänen Isänsä antaa sen meille. Terry ja minä olemme ne kaksi.
Laita sinä kätesi uskon tekona sen kohdan päälle, jossa on vaivaa.
Teemme kaikki tämän yhdessä ja käskemme kohtaa parantumaan.
Emmekä epäile sydämessämme, vaan uskomme Jumalan antaman Sanan:
Hän antaa kaikki syntisi anteeksi ja parantaa kaikki sinun sairautesi.
Rukoillaan. Herra Kaikkivaltias, me turvaudumme Sinuun, -
ristintyöhösi, uhriisi ja haavoihisi, jotka ovat parantaneet meidät, -
ja Sinun valmistamaasi vapautukseen.
Se ei tule omien tekojemme kautta, vaan siitä, mitä Sinä olet jo tehnyt.
Me katsomme näihin asioihin ja laskemme kädet kehomme päälle.
Sanomme ääneen: Tule terveeksi ja eheäksi.
Jeesuksen haavojen kautta minut on lunastettu.
Hänen verensä puhdistaa minut kaikesta vääryydestä.
Hän parantaa kaikki sairauteni päästä varpaisiin.
Minä olen nyt parantunut Hänen nimessään -
ja otan vastaan Kaikkivaltiaalta sen, minkä Hän on luvannut.
Se tulee minuun nyt, ja Hän palauttaa minulle terveyteni.
Otan vastaan sen kaiken, Jeesuksen nimessä. Aamen.
Jollakulla on vaiva, jossa keho ei tuota vereen tarpeeksi T-soluja.
Olet kroonisesti sairas ja elät eristyksissä pelon vallassa.
Herra palauttaa immuunijärjestelmäsi toiminnan, sen mitä vihollinen vei.
Hän palauttaa sinulle terveytesi, eloisuutesi ja vastustuskykysi.
Sisimpäsi vahvistuu ja puhdistut vaivasta, Jeesuksen nimessä. Parane.
Terry, ole hyvä. - Jollakulla toisella on vaiva.
Inhoat tätä vuodenaikaa, koska kenkien sijaan käytetään sandaaleja.
Jalkasi ovat hyvin epämuodostuneet, joten haluat aina käyttää sukkia.
Jumala parantaa nyt vaivasi.
Siihen ei tarvita mitään lääkkeitä, vaan Herra Jumala parantaa jalkasi.
Joku toinen on kärsinyt äkillisistä muistivaikeuksista.
Jumala parantaa sitä nyt.
Jonkun nenäontelon tulehdus on levinnyt aivoihin saakka.
Jumala parantaa sinut ja puhdistaa tulehduksen, Jeesuksen nimessä.
Jos paranit, kerro se meille. Rukouspuhelimemme palvelee.
Ps. 34:16: "Herran silmät tarkkaavat vanhurskaita -
ja hänen korvansa heidän huutoansa."
Ilo saa toimimaan ja vetää muita mukaan.
Se aloittaa ketjureaktion ja tuo lisää mielihyvää.
Mahtavaa, miten tämä ilo saa minut liikkumaan!
Ilo - se saa tanssimaan.
Ilo - se saa liikkumaan.
Sydämessäni on ilo.
Ilo - se saa tanssimaan.
Ilo - se saa liikkumaan.
Sydämessäni on ilo.
Kaipaatko kuuntelijaa?
Rukouspalvelijamme päivystävät puhelinlinjoilla.
Soita rukouspuhelimeemme.
Suomennos: Katri Filppu